Cuneiform Tablet ICK 1 81
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-{d}EN.LÍL a-na a-mur-IŠTAR a-na la-qé-ep ù i-dí-a-bi-im qí-bi-ma um-ma e-dí-na-a i-ku-pí-IŠTAR ù ib-ni-{d}IŠKUR-ma i-nu-mì ṭup-pá-ku-nu ub-lu-ni-ni a-šur-e-mu-qí a-na-kam la-šu kà-ṣa-ar a-šur-e-mu-qí ù ib-ni-{d}IŠKUR ni-iṣ-ba-at-ma um-ma šu-nu-ma ṭup-pu-um ta-aḫ-sí-is-tum i-ba-ší ta-aḫ-sí-is-tám né-mu-ur-ma 6.5 GÍN.TA AN.NA-kum ta-dí-in ù 10.33333 ma-na KÙ.BABBAR ší-tí um-ma né-nu-ma a-le-e KÙ.BABBAR um-ma šu-nu-ma KÙ.BABBAR mì-ma ú-la e-zi-ib-ni-a-tí 8 TÚG.ḪI.A ša ar-zu-a-i-ú ŠÀ.BA 3 TÚG.ḪI.A ú-la ku-nu-ku ša la-qé-ep 5 {TÚG}ku-ta-nu ŠÀ.BA 3 TÚG.ḪI.A ú-lá ku-nu-ku-ú ša la-qé-pí-im um-ma šu-nu-ma am-ma TÚG.ḪI.A a-ni-ú-tum ší-im-tum ša la-qé-pí-im a-šur-e-mu-qí ša e-zi-bu-ni-a-tí-ni 14 TÚG.ḪI.A ta-ad-nu-tum um-ma né-nu-ma ší-im-šu-nu a-le-e um-ma ib-ni-{d}IŠKUR-ma TÚG.ḪI.A a-šur-e-mu-qí i-dí-šu-nu um-ma né-nu-ma ta-aḫ-sí-is-tám mì-ma e-zi-ba-ku-um um-ma šu-ut-ma mì-ma ta-aḫ-sí-is-tám ú-la e-zi-ba-am KÙ.BABBAR e-<gap> <big_gap> ù TÚG.ḪI.A <big_gap> a-šur-e-mu-qí <big_gap> a-ṣé-er a-šur-e-mu-qí iš-ta-áp-ru-te₉-er-tám i-tù-ra-ma KÙ.BABBAR ni-la-qé-ma ni-kà-na-ak-ma nu-šé-ba-la-ku-nu-tí 6 GÍN KÙ.BABBAR a qá-tí šu-sú-en₆ ni-dì-in